Workshop om indikatorer for energieffektivisering –

Kort oppsummering av hovedpunkter

NVE arrangerte workshop om indikatorer i slutten av august. Nærmere 60 personer fra ulike bransjer, bedrifter, organisasjoner deltok og bidro aktivt. Vi fikk gode og verdifulle innspill som vi vil bygge på i det videre arbeidet med indikatorer.

Workshopen hadde en felles innledende del, hvor Lea Gynther fra Motiva OY gav god innsikt i Finlands arbeid med indikatorer, og SSB informerte om deres arbeid med norske indikatorer. Presentasjonene kan lastes ned fra denne siden. Arbeidet fortsatte i fire grupper, med dypdykk innen bygninger, transport og industrisektoren.

Viktige generelle momenter som ble spilt inn i workshopene:

* Det er viktig å definere hva en ønsker oppnå med indikatorer. Hvilken indikator som egner seg henger sammen med hva en ønsker å oppnå.
* Indikatorene må utvikles med hensyn til hva de skal brukes til, for eksempel:
  + historisk måling av effektivisering
  + predikering av energieffektivisering,
  + underlag til politiske beslutninger eller økonomiske støtteordninger og incentiver.
* Det må utvikles indikatorer som bidrar til å synliggjøre om en har ønsket utvikling
* Det er viktig med samarbeid med bransjen for å utvikle gode indikatorer.

Under vises noen eksempler på bransjeindikatorer som ble diskutert under workshopen:

|  |  |  |
| --- | --- | --- |
| Industri: | Bygg | Transport |
| * kWh per enhet produksjon i faste kroner * KWh per tonn ferdig produkt * Utnyttet overskuddsvarme, frigjort energi * utnyttelse av CO-gass * Overskuddsvarmepotensial og eksergi * Hvor stor andel bedrifter benytter BAT (best available technologies) | * Netto energibehov eller levert energi * Utvikling på effekt/fleksibilitet * Omgivelsesvarme, varme og kjøling. * Egenproduksjon * Rehabiliteringsrate * Fordeling av energimerke og oppvarmingsløsning * Vilje til å invester i ny teknologi * Varmepumpesalg * Etterslep på byggekrav (overgangsordninger) | * Energibruk per total kjøredistanse for alle kjøretøy, * Disaggregert til indikatorer for de ulike kjøretøyene * Energibruk/tonnk * Egne indikatorer på elektrifisering * Energitap (bidrar til å belyse energieffektiviseringspotensial.) |